1962 թվականի հունիսին Կառարայում, Ջունիո հրապարակում կատարվում է հասարակական նոր պալատի բացումը: Արդեն բավական ժամանակ էր, ինչ քաղաքն այդ բարեկամական հարաբերությունների մեջ էր Հայաստանի մայրաքաղաք Երևանի հետ: Միջոցառմանը մասնակցում էր հայկական պաշտոնական պատվիրակությունը` քաղաքապետ Գրիգոր Հասրաթյանի գլխավորությամբ: Կառարայի վարչակազմը գլխավորում էր քաղաքապետ Ֆիլիպո Մարտինելին: Հունիսի 12-ին, պաշտոնապես Երևանը և Կառարան քույր քաղաքներ հայտարարվելով, երկարաժամկետ բարեկամության արձանագրություն է կազմվում: Մեկ տարի անց` 1963թ. օգոստոսի 8-ին, Կառարայի քաղաքապետը գրում է Երևանի իր գործընկերոջը. «Ուրախ եմ տեղեկացնելու, որ երկաթգծով Ձեզ եմ ուղարկում սպիտակ մարմարից քանդակված ձեռքեր: Դա մի նվեր է, որ ուղարկում է Կառարա քաղաքը Երևանին` ի նշան բարեկամության: